CELEX: C2004/156/10
Language: et
Date: 2004-06-12 00:00:00
Title: Kohtuasi C-174/04: Hagi, mille 13. aprillil 2004 esitas Euroopa Ühenduste Komisjon Itaalia Vabariigi vastu

12.6.2004   
            
            
               ET
            
            
               Euroopa Liidu Teataja
            
            
               C 156/5
            
         Hagi, mille 13. aprillil 2004 esitas Euroopa Ühenduste Komisjon Itaalia Vabariigi vastu
   (Kohtuasi C-174/04)
   (2004/C 156/10)
   Euroopa Ühenduste Kohus on saanud 13. aprillil 2004. aastal hagi Itaalia Vabariigi vastu, mille on esitanud Euroopa Ühenduste Komisjon, keda esindavad Enrico Traversa ja Claudio Loggi.
   Komisjon esitab Euroopa Kohtule järgmised nõuded:
   
               —
            
            
               tunnistada 25. mai 2001. a dekreet-seadus nr 192, mis muudeti 20. juuli 2001. a seaduseks 301, nimega “Kiirmeetmed teatavate avaliku sektori teenuste liberaliseerimise ja erastamise protsessi tagamiseks”, mis sätestab automaatse elektri- ja gaasisektoris tegutsevate äriühingute enamat kui 2 % aktsiakapitali esindavate aktsiatega kaasneva hääleõiguse peatamise, EÜ asutamislepingu artikliga 56 vastuolus olevaks;
            
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Dekreet-seadus 192/2001 on vastuolus EÜ asutamislepingu artikliga 56, kuna esimene sätestab automaatse elektri- ja gaasisektoris tegutsevate äriühingute enamat kui 2 % aktsiakapitali esindavate aktsiatega kaasneva hääleõiguse peatamise. Selline piirang kehtestab eristatud ja piirava kohtlemise ühes teatavas investeeringute kategoorias tehtud investeeringutele ja seega rikub kapitali vaba liikumist Euroopa Ühenduse sees. Täpsemalt hirmutab see piirang antud äriühingus osaluse omandamisest potentsiaalselt huvitatud riigi osalusega äriühingut, kuna selline säte jätab mulje võimatusest tõhusalt osaleda äriühingu otsuste tegemisel ja mõjutada selle äriühingu juhtimist.